2014 m. lapkričio 19 d. vyks Seimo Peticijų komisijos posėdis, kuriame bus iš esmės nagrinėjamos Timofejaus Trimailovo peticija „Dėl nuosavybės įteisinimo pagal paveldėtojų susitarimą“ ir Rolando Čiapo peticija „Dėl Lietuvos Respublikos baudžiamojo kodekso 260 straipsnio pakeitimo“.

Timofejaus Trimailovo peticijoje „Dėl nuosavybės įteisinimo pagal paveldėtojų susitarimą“ pateiktas pasiūlymas pakeisti Lietuvos Respublikos civilinio kodekso 5.11 straipsnį taip, kad įpėdiniai pagal įstatymą paveldėtų pagal tarpusavio susitarimą, o ne lygiomis dalimis.

Rolando Čiapo peticijoje pateiktas pasiūlymas „ženkliai švelninti“ Lietuvos Respublikos baudžiamojo kodekso 260 straipsnyje nustatytas bausmes.

Posėdis vyks Prezidento salėje (I rūmai, II aukštas), posėdžio pradžia 12.30 val.

Komisijų biuro patarėja Janina Šniaukštienė, tel. (8 5) 239 6819, jasnia@lrs.lt